বিশ্বের সর্ববৃহৎ ম্যানগ্রোভ হিসেবে পরিচিত সুন্দরবনকে রক্ষায় পরিকল্পনাটিতে বিশেষ অগ্রগাধিকার দেওয়া হয়েছে। এতে বলা হয়েছে, সুন্দরবনের আয়তন প্রায় ৫ লাখ ৭৭ হাজার হেক্টর। এর মধ্যে জলাভূমি রয়েছে ১ লাখ ৭৫ হাজার ৪০০ হেক্টর। এ অঞ্চলের নদীর নাব্য রক্ষায় ঘষিয়াখালী চ্যানেলে নিয়মিত ড্রেজিং কার্যক্রম পরিকল্পনার সুপারিশ করা হয়েছে। ড্রেজিং পরিচালনা করার কথা রয়েছে অন্যান্য চ্যানেলেও। সুন্দরবনের আশপাশে কৃত্রিম ম্যানগ্রোভ সৃষ্টি, সবুজ বেষ্টনী গড়ে তোলা ও দ্বীপগুলোর উন্নয়নের সুপারিশ করা হয়েছে। ডেল্টা প্ল্যানের আওতায় নতুন ভূমি জেগে উঠলে ম্যানগ্রোভ প্রতিষ্ঠার পাশাপাশি বনায়নের সুপারিশ করা হয়েছে।